হবিগঞ্জে বাস খাদে, দুই নারীসহ নিহত ৩ – C News
Posted on January 24, 2020 Author abrahamme Lincon	Comments Off on হবিগঞ্জে বাস খাদে, দুই নারীসহ নিহত ৩
হবিগঞ্জের বাহুবল উপজেলায় যাত্রীবাহী বাস খাদে পড়ার ঘটনায় তিনজন নিহত হয়েছে। আজ শুক্রবার সকালে উপজেলার কামাইরচড়া এলাকায় ঢাকা-সিলেট পুরাতন মহাসড়কে এ দুর্ঘটনা ঘটে।
নিহত ব্যক্তিদের মধ্যে এক তরুণ ও দুই নারী রয়েছেন। তাঁদের পরিচয়ের বিষয়ে এখনো নিশ্চিত হওয়া যায়নি।
পুলিশ ও প্রত্যক্ষদর্শী সূত্রে জানা গেছে, সকাল আটটায় মৌলভীবাজার জেলার শ্রীমঙ্গল থেকে যাত্রীবাহী বাসটি হবিগঞ্জের উদ্দেশে ছেড়ে আসে। বাহুবল কামাইরচড়া এলাকায় পৌঁছালে বাসের চালক নিয়ন্ত্রণ হারান। এতে বাসটি রাস্তা থেকে ছিটকে পাশের খাদে পড়ে তিনজন যাত্রী নিহত হন। আহত হন কমপক্ষে ২০ জন। নিহত ব্যক্তিদের লাশ উদ্ধার করেন শায়েস্তাগঞ্জ হাইওয়ের সাতগাঁও পুলিশ ফাঁড়ির সদস্যরা।
নিহত ব্যক্তিদের মধ্যে ২৪-২৫ বছরের তরুণটি চালকের সহকারী ছিলেন বলে ধারণা করা হচ্ছে। নিহত দুই নারীর বয়স ৩৫ বছরের ঊর্ধ্বে।
দুর্ঘটনার তথ্যের সত্যতা নিশ্চিত করেছেন পুলিশ ফাঁড়ির উপপরিদর্শক (এসআই) মো. মাসুক মিয়া।
দুর্ঘটনার কারণে মহাসড়কের দুই পাশে যানজটের সৃষ্টি হয়েছে।
রাজধানীর রায়েরবাজার এলাকায় পাইলিংয়ের কাজ করার সময় বিদ্যুতায়িত হয়ে তিন শ্রমিক মারা গেছেন। তাঁদের নাম ও পরিচয় জানা যায়নি। এ ঘটনায় আরও দুই শ্রমিক আহত হয়েছেন। তাঁদের ঢাকা মেডিকেল কলেজ হাসপাতালে নেওয়া হচ্ছে। আজ বুধবার সকাল ১০টার দিকে শিকদার মেডিকেল কলেজের পেছনে বুড়িগঙ্গা নদীর পাশে এ দুর্ঘটনা ঘটে। হাজারীবাগ থানার ভারপ্রাপ্ত কর্মকর্তা (ওসি) ইকরাম আলী […]
করোনার কারণে সারা দেশে রেল যোগাযোগ বন্ধের মধ্যেই রংপুরের পীরগাছায় ট্রেনের ইঞ্জিনের ধাক্কায় চারজন নিহত হওয়ার খবর পাওয়া গেছে। নিহতদের মধ্যে তিনজনই নারী। অন্যজন অটোচালক। তাৎক্ষণিকভাবে তাদের পরিচয় জানা যায়নি। সোমবার দুপুরে উপজেলার অন্যদানগর রেলগেটে এ দুর্ঘটনা ঘটে। পীরগাছা থানার ওসি মো. রেজাউল করিম যুগান্তরকে দুর্ঘটনার সত্যতা নিশ্চিত করেছেন। স্থানীয় সূত্রে জানা গেছে, লালমনিরহাট থেকে […]